Σωτήριος Κουβόπουλος

Ο Σωτήριος Κουβόπουλος ( 1916 – 5 Σεπτεμβρίου 1987) ήταν Έλληνας δικηγόρος, και πολιτικός, που διετέλεσε πρόεδρος της κοινότητας Αγίας Παρασκευής και νομάρχης.

 Βιογραφία 
Καταγόταν από τη Βυτίνα Αρκαδίας και σπούδασε νομικά. Εργάστηκε ως δικηγόρος.
Από το 1959 έως το 1960 ήταν γενικός γραμματέας της Τοπικής Ενώσεως Δήμων και Κοινοτήτων του νομού Αττικής.Ελληνικόν Who's Who, 19 1965, Αθήνα 1965, σελ. 277

Διορίστηκε Νομάρχης ΛευκάδαςΜια πρώτη γνωριμία με τους υποψηφίους για τη Δημαρχιακή καρέκλα της Αγίας Παρασκευής, 29-12-2013, ανάκτηση 30-8-2015.  το 1960 και το 1961 διαδέχθηκε τον αποβιώσαντα Γεώργιο Ρεμπάκο ως Νομάρχης Ηλείας. Παρέμεινε νομάρχης στην Ηλεία μέχρι το 1967, οπότε διορίστηκε Νομάρχης Κορινθίας και αργότερα την ίδια χρονιά Νομάρχης Ρεθύμνου. Επίσης, υπηρέτησε ως Νομάρχης Αττικής. Από το 1969 έως τον Μάιο του 1970 ήταν Νομάρχης Μεσσηνίας και τον Μάιο του 1970 αποχώρησε από την υπηρεσία.

Υπήρξε ο τελευταίος εκλεγμένος Πρόεδρος της Κοινότητας Αγίας Παρασκευής από το 1954 έως το 1960, ενώ ο πατέρας του, Ιωάννης, είχε υπηρετήσει επίσης ως πρόεδρος στην ίδια κοινότητα.Μάρω Βουγιούκα- Βασίλης Μεγαρίδης, Οδωνυμικά των Προαστείων της Αθήνας, Δήμος Αθηναίων Πολιτιστικός Οργανισμός, Αθηναϊκή Βιβλιοθήκη, Σεπτέμβριος 2002, τ. 2, Κ-Π, σελ. 125. Κατά την περίοδο της θητείας του στην Κοινότητα Αγίας Παρασκευής, έγινε η σύνδεση του προαστίου με το υδρευτικό δίκτυο της ΟΥΛΕΝ και μεταφέρθηκε στην Αγία Παρασκευή το Κολέγιο που έως τότε έδρευε στο Ελληνικό.

Τον Απρίλιο του 1975 στις δημοτικές εκλογές ήρθε 2ος στον δεύτερο γύρο στο Δήμο Αγίας Παρασκευής.

Πέθανε το 1987 και κηδεύθηκε στις 8 Σεπτεμβρίου από τον ιερό ναό Αγίας Παρασκευής Αττικής.Καθημερινή, Κοινωνικά, 8-9-1987, σελ. 2. Ήταν παντρεμένος με τη Δέσποινα Μαντουβάλου. Είχε 4 παιδιά.

Παραπομπές

Κατηγορία:Νομάρχες Αττικής
Κατηγορία:Νομάρχες Ηλείας
Κατηγορία:Νομάρχες Κορινθίας
Κατηγορία:Νομάρχες Λευκάδας
Κατηγορία:Νομάρχες Μεσσηνίας
Κατηγορία:Νομάρχες Ρεθύμνου